CELEX: 62006TN0357
Language: sl
Date: 2006-12-05 00:00:00
Title: Zadeva T-357/06: Tožba, vložena 5. decembra 2006 — Koninklijke Wegenbouw Stevin proti Komisiji

27.1.2007   
            
            
               SL
            
            
               Uradni list Evropske unije
            
            
               C 20/24
            
         Tožba, vložena 5. decembra 2006 — Koninklijke Wegenbouw Stevin proti Komisiji
   (Zadeva T-357/06)
   (2007/C 20/36)
   Jezik postopka: nizozemščina
   Stranki
   
      Tožeča stranka: Koninklijke Wegenbouw Stevin BV (zastopnika: E. H. Pijnacker Hordijk in Y. de Vries, odvetnika)
   
      Tožena stranka: Komisija Evropskih skupnosti
   Predlogi tožeče stranke
   Tožeča stranka predlaga Sodišču prve stopnje, naj:
   
               —
            
            
               razglasi za nično Odločbo Komisije K (2006) 4090 konč. z dne 13. septembra 2006, ki je bila Koninklijke Wegenbouw Stevin vročena 25. novembra 2006, o postopku uporabe člena 81 ES (zadeva COMP/38.456 — Bitumen — NL), kolikor se nanaša nanjo,
            
         
               —
            
            
               podredno, razglasi za ničnega člen 2 odločbe, kolikor se nanaša nanjo, in v vsakem primeru bistveno zniža globo, ki ji je bila naložena v skladu s členom 2 odločbe;
            
         
               —
            
            
               Komisiji naloži plačilo stroškov.
            
         Tožbeni razlogi in bistvene trditve
   Tožeča stranka izpodbija Odločbo Komisije z dne 13. septembra 2006 o postopku na podlagi člena 81 ES (zadeva COMP/38.456 — Bitumen — NL), s katero ji je bila zaradi kršitve člena 81 ES naložena globa.
   V podporo tožbe se tožeča stranka najprej sklicuje na nepravilno presojo dejanskega stanja, ki naj bi privedla do nepravilne presoje načina ravnanja podjetij za gradnjo cest ob upoštevanju člena 81 ES. Na strani dobaviteljev bitumna naj bi šlo za običajno hudo kršitev evropskih predpisov o konkurenci. Pet najpomembnejših odjemalcev bitumna za asfaltiranje cest naj bi skušalo ustvariti protiutež temu kartelu s prednostnim ciljem zase doseči čim ugodnejše enotne popuste.
   Nadalje tožeča stranka uveljavlja kršitev člena 81 ES in 23 Uredbe št. 1/2003 glede določitve višine naložene globe. Osnovni znesek globe naj bi bil previsok in povišanja, naložena zaradi nesodelovanjaa in domnevne vloge napeljevalca in vodje kartela, naj bi bila neutemeljena.
   Končno tožeča stranka navaja, da naj bi ji Komisija odrekla vplogled v odgovore vseh ostalih naslovnikov obvestil o nasprotovanju temu obvestilu. To ravnanje naj bi kršilo njene pravice obrambe.